Smitten fortsætter med at sige i hele Danmark - her kan du få et overblik over, hvordan smitten fordeler sig i Nordjylland.

Der er det seneste døgn registreret 14.844 nye coronatilfælde i Danmark. Det oplyser Statens Serum Institut, der dagligt opgør antallet af smittede. Med 189.840 PCR-prøver foretaget betyder det, positivprocenten ligger på 7,8 procent. Der er dermed sket en stigning siden faldet i juledagene, men ifølge Eskild Petersen, der er professor i infektionssygdomme ved Aarhus Universitet, vil smitten formentlig stige de kommende dage og uger. - Vi er bekymrede for, at julen bliver en superspredningsbegivenhed. Det vil vi vide omkring tre-fire dage efter jul, siger han til TV 2. Sådan fordeler smitten sig i Nordjylland Region Nordjylland er den region, hvor der er konstateret færrest smittetilfælde de seneste syv dage med 5.012 bekræftede tilfælde. Til sammenligning ligger Region Hovedstaden på 37.825. Nedenfor kan du se, hvordan antallet af bekræftede tilfælde fordeler sig i Nordjylland. Lavest ligger Læsø Kommune med fire smittede, mens Aalborg ligger på 1.888. Incidenstallet kan bruges til at se, hvor mange smittede der er pr. 100.000 indbygger og er derfor mere sammenligneligt. Det kan du se herunder. Læsø Kommune ligger også her lavest med et incidenstal på 226. Højest ligger Vesthimmerlands Kommune med 1.131.